text: Ampli suport institucional i privat - 10/5 milles, ciutat de Maó
  Ampli suport institucional i privat
  Uncategorized @ca / Per	Unisport_Consulting
  La setena edició de la 10/5 Milles Ciutat de Maó referma l'excel·lent acollida tant a nivell institucional com empresarial, pel fet de posar en valor els atributs paisatgístics i històrics del seu recorregut com també, el fet de contribuir a ser un aparador pel turisme esportiu.
  A nivell institucional donen el seu suport a la 10/5 Milles Ciutat de Maó el Consell Insular de Menorca a través de la Fundació Foment de Turisme, l'Ajuntament de Maó, la Conselleria de Model Econòmic, Turisme i Treball del Govern Balear i la col·laboració del Plan de Recuperació, Transformació i Resiliència del Govern d'Espanya, finançat per la Unió Europea – Next Generation EU i l'Agència d'Estratègia Turística de les Illes Balears.
  A nivell públic la prova compta també amb el suport de Ports de Balears, La Fortalesa La Mola i la Comandància Naval de Maó.
  En l'apartat empresarial, el Consell Regulador del Formatge Maó-Menorca farà aportació del formatge pels guanyadors i també per cada participant, Autos Menorca col·laborarà en oferir un descompte a lloguer de vehicles pels participants de fora de Menorca, Baleària s'incorpora aquest any oferint descomptes per poder viatjar des d'Alcudia o des de Barcelona fins a Menorca, Escape Home ha volgut esponsoritzar l'allotjament de la organització i Autobuses Mahón farà el transport dels corredors fins la sortida.